Jelena rääkis, et oli oma mehega juhtunud õnnetusest kuulnud samal päeval - 4. mail. Ta töötas Petseris kiirabiauto õena ning uudist kuuldes võttis ta end kohe töölt vabaks ja sõitis Eestisse, kaaslaseks poeg Sven. Ent piirist nad kaugemale ei jõunud. Juba piiripunktis kamandati nad õhtul kella 17.30 ajal pojaga eraldi ruumidesse, kus neid mõnda aega kinni hoiti. Edasi sõidutati nad Piusa piirivalvekordonisse, mis  asub samas Võmmorski külas. Seal hoiti neid õhtu otsa kinni. Jelena rääkis, kuidas tal hakkas paha ja talle kutsuti kiirabi. Kella 1.30 ajal öösel kamandati nad taas välja, sõidutati uuesti piiripunkti ja saadeti tuldud teed tagasi Venemaale.